Ang Proyektong Integrasyon ng mga Imigrante sa San Francisco Mga Resulta mula sa pananaliksik p ang-komunidad na isinagawa ng San Francisco Immigrant Legal Education Network (SFILEN) 2014 1
Tungkol sa SFILEN Ang San Francisco Immigrant Legal & Education Network (SFILEN) ay itinatag noong 2007 na may layuning itaguyod ang ganap na akses sa mga serbisyong panlipunan, direktang serbisyong ligal, pakikilahok pansibiko, legalisasyon, kalayaan sa pagkilos (freedom of movement), at reunipikasyon ng pamilya at komunidad (family and community reunification), para sa lahat ng mga imigrante at ang kanilang pamilya anuman ang kanilang istatus. Ang misyon ng SFILEN ay para itaguyod ang mga karapatan ng imigrante sa pamamagitan ng pagbubuo ng pamumuno mula sa komunidad, pagbibigay ng libre at komprehensibong serbisyo at tulong na ligal, pagppaaunlad ng edukasyon pang-komunidad, at pag-oorganisa para bigyang kapangyarihan ang komunidad ng mga imigrante. Bilang isang network na nakasentro sa mga imigrante, nagpopokus ang SFILEN sa trabahong lokal, at natututo ito sa ibang mga organisasyon sa buong bansa, at may kritikal na pananaw sa mga isyu at pangyayaring internasyonal pampulitika at pang ekonomiya na nakaaapekto sa ating komunidad. Ginagampanan ng network ang misyong ito sa pamamagitan ng pagtratrabaho kasama ng mga komunidad ng iba't ibang lahi at sa panlipunang kilusan sa pang-kabuuan. SFILEN Legal and Outreach Organizations African Advocacy Network Arab Resource & Organizing Center Asian Americans Advancing Justice - Asian Law Caucus Asian Pacific Islander Legal Outreach Causa Justa :: Just Cause Central American Resource Center Chinese for Affirmative Action Dolores Street Community Services* Filipino Community Center La Raza Centro Legal La Raza Community Resource Center Mujeres Unidas y Activas People Organizing to Demand Environmental & Economic Rights (PODER) Dolores Street Community Services is the lead and fiscal agent of SFILEN
Pagpapasalamat Ang ulat na ito ay alay sa diwa ni Eric Quezada, ang dating direktor ng Dolores Street Community Services. Ang resulta ng pananaliksik, kolaborasyon, at 'empowerment' ay hindi magiging posible kung wala ang kanyang pamumuno at pangitain. Anumang pagtataguyod at pagpapaunlad sa karapatan ng imigrante mula sa ulat na ito ay para sa alaala at dedikasyon para kay Eric. Lubos naming pinasasalamatan ang San Francisco Foundation at ang Mayor's Office of Housing, Community Development Division para sa kanilang masaganang suporta sa pagpapatupad ng proyektong ito. Bukod dito, nagpapasalamat din kami sa mga sumusunod: Maria Rogers Pasqual, project consultant The San Francisco Department of Public Health The University of San Francisco, Leo T. McCarthy Center for Public Service and the Common Good including: Corey Cook, David Latterman, Aimee Nichols, Alia Al Sharif Eyes on Arizona Collective, San Francisco State University Annette Wong, SFILEN Coordinator, para sa pag-giyon sa proyektong ito mula simula hanggang tapos. Grace Lee, Chinese for Affirmative Action, Policy Advocate, sa burador at pagsisinsin ng ulat na ito. D E S I G N A N D L AYO U T B Y D E S I G N A C T I O N C O L L E C T I V E
BUOD EHEKUTIBO The San Francisco Immigrant Legal & Education Network Ang SFILEN ay isang kolaborasyon ng labintatlong organisasyong pang-komunidad na iba-iba ang lahi at wika na nagbibigay ng kritikal na serbisyong ligal at pag-abot sa mga imigrante sa San Francisco. May mga hadlang na hinaharap ang mga kliente ng SFILEN katulad ng pag-access ng mga serbisyong panlipunan, pagkatakot sa lokal na pulis at autoridad, at marami sa kanila ay nahuhuli at na-dedeport. Ang staff ng SFILEN ay may direktang karanasan sa pag-suporta sa mga migranteng mababa ang sahod at di-gaanong- napagsisilbihan na may pagsaalang-alang sa kanilang kultura at wika upang matugunan ang mga problema ng mga komunidad ng migrante sa San Francisco. Ang Proyektong Integrasyon ng mga Imigrante sa San Francisco Sa loob ng dalawang taon, isinagawa ng SFILEN ang pananaliksik na tinatawag na Integrasyon ng mga Imigrante sa San Francisco ("Integration Project"). Ang layunin ng Integration Project ay mapalahok ang malawak na kasangkot sa isyu ng integrasyon, upang alamin ang mga kakaibang pangangailangan ng komunidad ng imigrante, at magmungkahi ng mga naaangkop na mga patakaran at kasanayan para sa makabuluhang integrasyon. Batay sa resulta ng American Community Survey, ang populasyon na may sapat na gulang na ipinanganak sa ibang bansa (18 taon gulang o higit pa) sa San Francisco ay halos 40% ng mamamayan ng lunsod. Habang ang San Francisco ay itinuturing na mapagkalinga at maunawaing sanctuary city1, iba ang sinasabi ng mga kalahok sa pagsusuri. Ang karamihan ay mga imigranteng nahihirapan maghanap ng trabaho at abot kayang pabahay dahil sa kamahalan ng lunsod. Matingkad ang pagkakaiba ng mainit na pagtanggap ng San Francisco at ng kakulangan ng pag-akses sa mga rekurso ng lunsod at sa limitadong makahulugang pakikipag-ugnayan mula sa mga stakeholders ng syudad. Ang proyektong ito ay magtatala kung paano nagsusumikap ang mga imigranteng komunidad ng San Francisco para makakuha ng akses sa mga serbisyo at kung ano ang kanilang ginagawa para harapin ang mga kakulangan sa serbisyo. Magbibigay din ang proyektong ito ng mga rekomendasyon sa San Francisco kung paano mapapabuti ang integrasyon ng imigrante sa mga paraang may diin sa mga epektibong at aksesibong serbisyong panglunsod, pag-aalis ng kultural at lingwistikal na mga balakid, at sa paglalahok ng lahat ng mga nasasangkot. Ang Integration Project ay binubuo sa tatlong bahagi na base sa komunidad: (1) kolaborasyon, pagpaplano at pananaliksik sa iba't ibang wika, kabilang ang isang paunang proseso ng pakikipanayam sa ilang mga piling miyembro ng komunidad; (2) pananaliksik na base sa komunidad na may mga 'focus group' at pangangasiwa ng isang surbey sa iba't ibang wika sa mga imigrante sa San Francisco; at (3) ang prosesong kasama ang komunidad para ibahagi ang kinalabasan ng proyekto at masimulan ang pagbalangkas ng mga mungkahing patakaran para sa hinaharap o rekomendasyong pang-advocacy para sa SFILEN. 4
Ang mga tauhan ng SFILEN at lider ng komunidad ay nag-survey ng 625 na imigrante sa San Francisco at 609 mula dito ang nakumpleto at balido. Sa loob ng anim na linggo, ipinamahagi ng proyekto ang survey sa komunidad sa wikang Español, Tsino, Tagalog, Arabe, Tigrinya at Ingles. Lahat ng kalahok ay residente ng San Francisco, 18 taong-gulang o higit pa, at "migrante" o yung mga ipinanganak sa labas ng Estados Unidos. Ang karamihan ng mga kalahok sa survey ay naging kliyente ng mga serbisyong ligal ng SFILEN, mga miyembro ng mga organisayon na may kaugnayan sa SFILEN, o ibang mga residenteng migrante na nakilala sa proseso ng pagbibigay-serbisyo ng SFILEN. Ang staff ng Leo T. McCarthy Center for Public Service and the Common Good ng University of San Francisco ay naging kasangkapan sa pagdisenyo ng survey, sa pagproseso at pagsisinsin ng datos na galing sa mga survey. Bukod sa mga survey, ang tauhan ng SFILEN at ang mga lider ng komunidad ay nagsagawa ng 30 interbyu, siyam na focus group sa kanyang wika, at pagtitipon ng higit sa 150 mga miyembro ng komunidad upang ibahagi ang mga resulta. Sa kabuuan, mahigit sa 800 miyembro ng komunidad at migrante ng San Francisco ang sumali sa pananaliksik ng SFILEN. Lahi Survey Participants Kliyente ng SFILEN: 55% Asyano 28% Asyano 25% Latino/a 42% Latino/a 6% Itim/Aprikano 4% Itim/Aprikano 2% Taga gitnang silangan/Arabe 6% Puti 7% Multiracial 1% Puti 1% Tumangging Sumagot mababa sa 1% Multiracial Sa buong lunsod ng San Francisco 33% Asyano 6% Itim/Aprikano Amerikano 49% Puti 7% Iba 5% Dalawa or mas madaming lahi 0.5% Katutubong American or Katutubo ng Alaska 15% Latino 5
Bansang Pinanggalingan Survey Participants: 44% China 24% Mexico 6% Hong Kong or Macau 5% Guatemala 4% El Salvador 4% Eritrea 2% Yemen 2% Vietnam 2% Honduras 1% Nicaragua 1% Brazil plus other minority populations Status Pang-Imigrasyon Survey Participants: 33% Naturalized na mamamayan 32% Permanenteng Residenteng Ligal 2.5% Temporary Visa Holder 2% Asylee 3.5% Refugee 20% Undocumented 7% Ayaw sumagot Batayang Ulat 1. Pangkaraniwang Pangarap: Halos 63% ng mga participante ang nagpahiwatig na pumunta sila sa US para makamit ang isang "mas mabuting buhay". Karagdagang ipinaliwanag ng mga kalahok sa focus group na inaasahan nilang magkaroon ng mas mahusay na trabaho at oportunidad sa edukasyon, muling makasama ang kanilang kamag-anak, o makatakas sa pampulitikang gulo sa kanilang mga bansa. 2. Akses sa mga Serbisyo: Kahit pakiramdam nila na tanggap sila sa San Francisco (sabi ng 63% ng mga kalahok na pakiramdam nila ay naka-adjust na sila sa kultura ng US), ang karamihan ng mga migrante ay nakakaranas ng hadlang sa mga kritikal na programa 6
at serbisyo. Lahat ng mga kalahok ay nagsasabi, bagamat hindi diretsahan, na meron silang hindi nasasagot na pangangailangan pagdating sa pag-access sa pangunahing suporta. 3. Mga Susing Hamon: Sa lahat ng problema na hinaharap ng komunidad ng imigrante sa San Francisco, ang pinakamahirap ay ang makakuha ng trabaho at abot-kayang pabahay. Ang mga imigrante sa San Francisco ay 'unemployed' at 'underemployed' at 45% sa kanila ang walang trabaho, at 21% ay nagtatrabaho lang ng part-time. Sabi nila na ang mga serbisyo para sa empleo ay mahirap i-access dahil sa wika at mahirap hanapin. Bukod pa rito, sabi ng 45% ng mga kalahok ay hindi nila nakukuha ang mga pangangailangan nila sa pabahay at 58% ang nahihirapan makakuha sa mga serbisyong pabahay. 4. Akses ng mga Imigrante sa Serbisyong pangkalusugan: Ang karamihan ng imigrante ay nakakakuha naman ng tulong para sa kanilang kalusugang pangangailangan, pero may kalituhan pa at maling impormasyon tungkol sa pagiging kwalipikado sa mga lokal na programang pangkalusugan. Halos 70% ng lahat ng imigrante ay nakapag-akses ng serbisyo para sa kalusugan. Pero madami pa rin ang nagsabi na hindi malinaw ang mga rekisito ng mga programang serbisyong nabanggit, at may mga ilan na natatakot na ang impormasyon nila ay baka maipasa sa mga opisyal ng imigrasyon. 5. Mga Imigranteng Walang Papel: Sa mga sumagot ng survey, mga 20% ay walang papel, habang 7% ay tumangging sumagot.. Mas maraming hadlang ang hinaharap ng komunidad ng mga migranteng walang papel sa San Francisco pagdating sa pag-akses ng mga serbisyo ng lunsod. Nahihirapan silang maka-akses ng karamihang programa dahil sa status nila at dahil limitado ang kanilang pondo. Bukod pa dito, araw-araw kinakatakutan ang pulis ng mga komunidad ng imigrante, lalo na ang mga imigranteng latino dahil saksi sila sa pagdagdag ng pulis sa kanilang mga komunidad. Nasaksihan din nila ang lumalakas na kolaborasyon sa pagitan ng pulis at ng mga autoridad ng imigrasyon. 7
6. Pakikilahok pansibiko: Ayon sa karamihan ng imigrante, 60% ng participante ng survey, gusto sana nila na may mas malaki bahagi ng buhay nila ay naka laan sa pakikilahok sa sibika. Sana nakakasali sila sa pagboto, sa mga pagtitipon ng komunidad para sa edukasyon, maka attend sa mga pagdinig panlunsod at sa mga rally ng komunidad para makasali sa pagpapabuti ng kanilang sariling komunidad. 7. Mga sistemang pang suporta: Ang komunidad ng mga imigrante ay gumagamit ng kreatibong sistemang pangsuporta dahil wala silang access o wala silang tiwala sa mga ahensya ng lunsod. Gumagamit sila ng mga programa katulad ng mutual aid programs, cooperative models, at mga impormal na network ng mga kaibigan upang mapunuan ang kakulangan ng mga serbisyo. Mga rekomendasyon 1. Baguhin ang kahulugan ng Integrasyon ng mga Imigrante bilang di lamang sa mga nakakaengganyang mensahe at mga selebrasyong pang-kultural. Mas may kabuluhan sa mga bagong imigrante ang akses sa mga kritikal na serbisyo (katulad ng pabahay, trabaho at pangangalaga ng kalusugan) na kailangan para magkaroon ng maayos na kalidad ng pamumuhay. 2. Palawakin ang edukasyon pang komunidad at outreach. Nahihirapan ang mga imigrante sa San Francisco na makaaccess sa mga serbisyo dahil sa kakulangan ng impormasyon o dahil sa maling impormasyon. Hindi rin sila mulat sa mga patakaran at programa na 'pro-immigrant' na makakatulong sa kanila. Tiyak na edukasyon at outreach mula sa mga miembro ng komunidad na may umiiral na relasyon at kakayahan na linguistika at kultural para tugunan ang kakulangan. Ang pagsasagawa ng edukasyon at outreach ng mga kasapi ng komunidad na may umiiral na pakikipagrelasyon at may kakayahang pang-lenggwahe at kultural ay makakapuno sa kakulangan. 3. Itaguyod ang pinakamahusay na kasanayan (best practices) at makabagong estratehiya para maitaas pa ang akses sa mga serbisyo. Maaring magsagawa ng ilang inisiyatiba ang mga nasasangkot sa San Francisco upang palawakin ang pag akses ng mga imigrante katulad ng pagsasanay para s mga "low-skilled" na manggagawa, pagpapalawak ng batas para sa proteksyon ng manggagawa, at paglikha ng isang sentralisadong database hinggil sa pabahay. Ang pinakamahusay na kasanayan (best practices) ay naglalayong i-konsidera ang mga kultural, linggwistikal, at edukasyonal na balakid na karaniwang nararanasan ng mga komunidad ng imigrante. 4. Makipag-ugnayan sa lokal na komunidad na kapapalooban. Ang mga kasaluyunang pamayanan at residente sa siyudad na pabago-bago ang demograpiya ay may tayang interes din. Kung may mas mahusay na integrasyon ang mga imigrante, lalong mapapabuti ang mga paaralang lokal, ekonomiyang lokal at bubuti din ang mga relasyon sa pamayanan. Dapat suportahan ng mga opisyal ng lunsod ang higit na pakikipagtulungan, pakikipag-ugnay, pagbuo ng mga relasyon, at mutwal na suporta sa pagitan ng mga imigrante at ng kinapapaloobang komunidad. 1 ang ibig sabihin ng 'sanctuary city' ay isang lunsod kung saan protektado at ligtas ang mamamayan kahit anuman ang kalagayan ng imigrasyon nila 8
5. Suportahan ang pananaliksik na nakabatay sa komunidad. Ang Proyektong Integrasyon ay ang unang pananaliksik na nagsasadokumento ng mga karanasan ng mga imigranteng walang papel at yaong mga di-gaanong nabibigyan ng mga serbisyo. Dahil ito ay isang prosesong pinagugulong ng komunidad, naging komportable ang mga imigrante na maging tapat at direkta tungkol sa karanasan nila sa pag-akses ng mga serbisyo sa San Francisco. Ang proyekto ay nagbukas ng maraming bagong katanungan sa pananaliksik na kailangang harapin para wastong matasa kung paano uunlad ang mga komunidad sa San Francisco. 9
938 Valencia Street | San Francisco, CA 94110 | P: (415) 282.6209 ext.*115 | F: (415) 282.2826 info@sfimmigrantnetwork.org |